**אולימפיאדת פריז** תהיה האולימפיאדה ה-18 שבה תשתתף משלחת ישראלית מאז החלה ישראל את השתתפותה במשחקים האולימפיים בהלסינקי בשנת 1952.

הרכב המשלחת הישראלית
--------------------

נכון לאפריל 2024 הבטיחו 60 ספורטאים מ-11 ענפי ספורט את השתתפותם באולימפיאדה.

| ענף | תת ענף | נשים | גברים | סך הכל |
| --- | --- | --- | --- | --- |
| אופניים | אופני כביש | 1 | 3 | 4 |
| אתלטיקה | 2 | 3 | 5 |
| גלישת גלים | 1 | 0 | 1 |
| התעמלות | התעמלות אמנותית | 6 | – | 6 |
| התעמלות מכשירים | 1 | 1 | 2 |
| טאקוונדו | 1 | 0 | 1 |
| כדורגל | 0 | 18 | 18 |
| סיף | 0 | 1 | 1 |
| שחייה | שחייה תחרותית | 4 | 5 | 9 |
| שחייה אמנותית | 2 | 0 | 2 |
| שחייה במים פתוחים | 0 | 1 | 1 |
| שיט | 4 | 3 | 7 |
| רכיבה | קפיצות ראווה | טרם נקבע | 3 |
| סך הכל | 22 | 33 | 58 |

ביאור

1. ↑  בענף זה מתקיימות תחרויות לנשים בלבד
2. ↑  בענף זה אין הפרדה מגדרית

הכנות הוועד האולימפי בישראל
---------------------------

### ביטול הקריטריון הישראלי

הנהלת הוועד האולימפי בישראל החליטה לאמץ את המלצת הוועדה המקצועית בראשותה של עדי ביכמן יחד עם היחידה לספורט הישגי לבטל את הקריטריון הישראלי, שהיה נהוג עד כה. הספורטאי יהיה חייב לעמוד בקריטריון האולימפי הבין-לאומי. אולם, ספורטאי אשר עמד בקרטריון במהלך 2022 ו-2023 ידרש לבצע "הוכחת יכולת" בהתאם להישג שנקבע על ידי הוועד האולימפי בישראל בהתאם להמלצת היחידה לספורט הישגי וההתאחדות בין ה-1 בנובמבר 2023 ל-30 ביוני 2024.

ענפים
-----

### אופניים

#### אופני כביש

ישראל זכתה במכסה יחידה לגברים ומכסה יחידה לנשים לאחר שדורגה במקומות ה-39 וה-44, בהתאמה, בדירוג העולמי לאומות במרוץ אופני כביש ב-17 באוקטובר 2023.

### אתלטיקה

בשנת 2022, לונה צ'מטאי-סלפטר קבעה את הקריטריון למשחקים במהלך מרתון ניו יורק בזמן של 2:23:30 שעות. מארו טפרי קבע את הקריטריון במרתון פוקאוקה עם שיא ישראלי בזמן של 2:06:43 שעות. שניהם גם הבטיחו את השתתפותם במשלחת לאחר שסיימו במקום ה-4 וה-2 בריצת מרתון באליפות העולם באתלטיקה 2023. בפברואר 2023, קבע גשאו איילה את הקריטריון במרתון סביליה עם שיא ישראלי בזמן של 2:05:33 שעות. יחד עימו קבעו את הקריטריון גם גירמה אמרה בזמן של 2:07:40 שעות, ואיימרו עלמיה בזמן של 2:07:55 שעות. במרץ 2024 הודיע איגוד האתלטיקה בישראל כי הנציגים שיצטרפו לטפרי במשחקים יהיו: גשאו איילה וגירמה אמרה.

### גלישת גלים

ענת ליליאור השיגה את הכרטיס למשחקים כשסיימה בין שמונת הגולשות שטרם העפילו למשחקים באליפות העולם בגלישת גלים לשנת 2024 שנערכה בארסיבו, פוארטו ריקו. תחרויות גלישת הגלים במשחקים לא יערכו בצרפת אלא באי טהיטי שבמרכז פולינזיה הצרפתית.

### התעמלות

#### התעמלות אמנותית

נבחרת ישראל זכתה במכסה למשחקים בתחרות הקרב רב לנבחרות לאחר שסיימה במקום השני עם ציון של 64.650 נקודות באליפות העולם בהתעמלות אמנותית לשנת 2022. דריה אטמנוב זכתה במכסה למשחקים במוקדמות תחרות הקרב רב אישי לאחר שסיימה במקום השביעי עם ציון של 97.000 נקודות באליפות העולם בהתעמלות אמנותית לשנת 2023. המכסות בענף ניתנות לוועד האולימפי ולא לספורטאים.

#### התעמלות מכשירים

ארטיום דולגופיאט וליהיא רז זכו במכסה למשחקים דרך תחרות הקרב רב באליפות העולם בהתעמלות מכשירים 2023 שנערכה באנטוורפן, בלגיה. הם השיגו את המכסה באליפות לאחר ניכוי הספורטאים שהעפילו למשחקים בתחרות הקבוצית ועם המגבלה של מתן מכסה בודדת למדינה דרך הקרב רב. דולגופיאט סיים במוקדמות הקרב רב גברים במקום התשיעי עם ציון של 82.999 נקודות. רז סיימה במוקדמות הקרב רב נשים במקום ה-48 עם ציון של 49.999 נקודות.

### טאקוונדו

אבישג סמברג העפילה למשחקים לאחר שהגיעה לגמר טורניר ההעפלה האולימפי האירופי שנערך בסופיה, בולגריה. סמברג השתתפה במשחקים האולימפים בטוקיו וזכתה במדלית הארד.

### כדורגל

 ערך מורחב – **כדורגל באולימפיאדת פריז (2024)**  

נבחרת ישראל בכדורגל עד גיל 21 הבטיחה את מקומה במשחקים האולימפים לאחר שהעפילה עד לשלב חצי הגמר באליפות אירופה בכדורגל עד גיל 21 לשנת 2023. זו הפעם השלישית שישראל משתתפת בטורניר הכדורגל באולימפיאדה. הפעמים הקודמות היו במקסיקו סיטי 1968 ובמונטריאול 1976.

| נבחרת | משחקים | ניצחונות | תיקו | הפסדים | שערים | נקודות |
| --- | --- | --- | --- | --- | --- | --- |
| זכות | חובה | הפרש |
|  אסיה 1 | 0 | 0 | 0 | 0 | 0 | 0 | 0 | **0** |
| פרגוואי במשחקים האולימפיים פרגוואי | 0 | 0 | 0 | 0 | 0 | 0 | 0 | **0** |
| מאלי במשחקים האולימפיים מאלי | 0 | 0 | 0 | 0 | 0 | 0 | 0 | **0** |
| ישראל במשחקים האולימפיים ישראל | 0 | 0 | 0 | 0 | 0 | 0 | 0 | **0** |

### רכיבה על סוסים

נבחרת ישראל בקפיצות ראווה ברכיבת סוסים השיגה את הכרטיס למשחקים האולימפיים לאחר שסיימה במקום הראשון בתחרות גביע האומות בפראג שהיווה תחרות העפלה ייעודית לנבחרות ממרכז ומזרח אירופה ומרכז אסיה. זאת הפעם השנייה ברציפות שהנבחרת מעפילה למשחקים האולימפיים.

### ספורט מים

#### שחייה

 ערך מורחב – **שחייה באולימפיאדת פריז (2024)**  

בתחרות שנערכה בברצלונה ב-17 במאי 2023 קבעה אנסטסיה גורבנקו קריטריון אולימפי במשחה ל-200 מטר מעורב אישי בשיא ישראלי חדש של 2:09.47 דקות, אותו שיפרה לאחר 4 ימים (2:09.28 דקות). באליפות ארה"ב הפתוחה לשנת 2023 גורבנקו קבעה את הקריטריון ל-400 מטר מעורב אישי יחד עם שיא ישראלי חדש של 4:37.90 דקות.

באליפות ישראל שנערכה ביוני 2023 קבע תומר פרנקל קריטריון אולימפי בשני משחים, במשחה ל-100 מטר חופשי בשיא ישראלי חדש של 48.18 שניות ובמשחה ל-100 מטר פרפר בתוצאה של 51.14 שניות. באותה אליפות קבע דניס לוקטב קריטריון אולימפי במשחה ל-200 מטר חופשי בשיא ישראלי חדש של 1:46.17 דקות.

באליפות העולם בשחייה שנערכה ביולי 2023 בפוקואוקה קבע מירון חרותי קריטריון אולימפי במשחה ל-50 מטר חופשי בתוצאה של 21.85 שניות, וגל כהן גרומי קבע קריטריון אולימפי במשחה 100 מטר פרפר בשיא ישראלי חדש של 50.98 שניות.

בינואר 2024 קבע מרטין קרטאבי את הקריטריון במשחה 50 מטר חתירה בתחרות שנערכה בז'נבה, שווייץ. הוא סיים את המוקדמות עם שיא אישי חדש של 21.90 שניות.

#### שחייה אמנותית

צמד הדואט בשחייה אמנותית, שלי בובריצקי ואריאל נשיא, זכו במכסה למשחקים לאחר חלוקה מחדש של 3 מכסות דואט דרך תוצאות המשולבות של תחרויות הדואט באליפות העולם בשחייה 2024 בדוחא, קטר. המכסות היבשתיות של ארה"ב ויפן בדואט הוחזרו לאחר ששתיהן העפילו נבחרת לתחרות הקבוצתית. המכסה של יבשת אפריקה לא חולקה מאחר ואף צמד דואט מהיבשת לא התחרה באליפות.

#### שחייה במים פתוחים

מתן רודיטי זיכה את ישראל במכסה למשחקים כאשר סיים במקום העשירי במשחה ל-10 ק"מ בזמן של 1:48:31.70 שעות באליפות העולם בשחייה 2024.

### שיט

צמד שייטי מפרשית 470 מעורב, ניתאי חסון ונועה לסרי הבטיחו באליפות העולם בשיט לשנת 2023 את השתתפותם במשחקים לאחר שסיימו במקום השביעי. מכסות נוספות הושגו באליפות העולם גם בגלישת רוח נשים, גלישת רוח גברים, וגלישת קייט נשים. באליפות אירופה בשיט בדגם מפרשית לייזר לשנת 2024 השיג עומר ורד וילנצ'יק, בן ה-16, מכסה למשחקים עבור ישראל. המכסות ניתנת למדינה וזהות הנציגים בכל דגם תקבע בהמשך.

במרץ 2024, איגוד השייט בישראל עודכן כי המכסה של פורטוגל מאליפות העולם בשיט לשנת 2023 נפסלה מאחר שהשייטת וסילייה קרשליו שזכתה במכסה לא השיגה אזרחות פורטוגלית ולא קיבלה אישור להחליף ייצוג מיוון לפורטוגל. בהתאם, המכסה של פורטוגל מהאליפות עברה לפינלנד, והמכסה של פינלנד מאליפות העולם בדגם לייזר רדיאל לשנת 2024 עברה לישראל.

באליפות העולם בגלישת רוח מדגם IQFOiL לשנת 2024 (אנ') זכתה שרון קנטור במדליית הזהב, והוכתרה כאלופת העולם. תום ראובני סיים באליפות העולם במקום ה-8. שניהם נבחרו על ידי איגוד השייט בישראל לייצג את ישראל במשחקים. באפריל הודיע האיגוד כי שי קקון וגל צוקרמן נבחרו לייצג את ישראל במשחקים בדגמי הלייזר רדיאל וגלישת קייט, בהתאמה.

ראו גם
------

* ישראל במשחקים הפאראלימפיים פריז (2024)
* ישראל במשחקים האולימפיים

הערות שוליים
------------

1. ↑  "לראשונה: הוועד האולימפי מבטל את הקריטריון הישראלי להשתתפות במשחקים האולימפיים". הוועד האולימפי בישראל. 6 בנובמבר 2022. נבדק ב-6 בנובמבר 2022. `{{cite news}}`:  (עזרה)
2. ↑  "כללי היסוד לקריטריונים להששתפות במשחקים האולימפיים פריז - 2024" (PDF). *הוועד האולימפי בישראל*. 26 בדצמבר 2023. ארכיון (PDF) מ-31 בדצמבר 2023. נבדק ב-31 בדצמבר 2023. `{{cite web}}`:  (עזרה)
3. ↑  הושג הקריטריון לגברים ונשים באופני כביש, באתר ערוץ הספורט, 18 באוקטובר 2023
4. ↑  אורן אהרוני, לראשונה מ-1960: רוכב כביש ישראלי ישתתף באולימפיאדה, באתר ישראל היום, 18 באוקטובר 2023 באוגוסט 2023
5. ↑  אורן אהרוני, בדרך פריז: לונה צ'מטאי-סלפטר ומארו טפרי השיגו את הקריטריון לאולימפיאדה, באתר ישראל היום, 28 בדצמבר 2022
6. ↑  יניב טוכמן‏, צפו במארו טפרי מקבל את מדליית הכסף באליפות העולם, הנשיא הרצוג: "פסגת העולם", באתר וואלה!‏, 27 באוגוסט 2023
7. ↑  אורן אהרוני, וגם קבע את הקריטריון לפריז: גשאו איילה ניפץ את השיא הישראלי במרתון, באתר ישראל היום, 19 בפברואר 2023
8. ↑  גירמה אמרה יהיה הנציג השלישי במרתון הגברים בפריז 2024, באתר איגוד האתלטיקה בישראל, ‏3 במרץ 2024
9. ↑  אורן אהרוני, עלתה על הגל: הגולשת ענת ליליאור הבטיחה את מקומה במשחקים האולימפיים בפריז, באתר ישראל היום, 1 במרץ 2024
10. ↑  סתיו איפרגן, נבחרת ישראל זכתה במדליית כסף בקרב-רב באליפות העולם בהתעמלות אמנותית, באתר ynet, 16 בספטמבר 2022
11. ↑  אורן אהרוני, היורשת של לינוי אשרם? דריה אטמנוב השיגה את הכרטיס לאולימפיאדת פריז 2024, באתר ישראל היום, 24 באוגוסט 2023
12. ↑  אורן אהרוני, עשה זאת שוב: ארטיום דולגופיאט העפיל לאולימפיאדת פריז 2024, באתר ישראל היום, 1 באוקטובר 2023
13. ↑  אורן אהרוני, עמדה במשימה: ליהיא רז העפילה לאולימפיאדת פריז 2024, באתר ישראל היום, 3 באוקטובר 2023
14. ↑  נדב צנציפר, עשתה זאת שוב: אבישג סמברג העפילה לאולימפיאדת פריז 2024, באתר ynet, 9 במרץ 2024
15. ↑  אסי ממן, ‏נבחרת קפיצות הראווה קבעה את הקריטריון לפאריס, באתר ONE‏, 28 ביולי 2023
16. ↑  סתיו איפרגן, שיא ישראלי וקריטריון אולימפי לאנסטסיה גורבנקו, באתר ynet, 2 בדצמבר 2023
17. ↑  סתיו איפרגן, אחרי 14 שנה: נשבר שיא עתיק בשחייה הישראלית, באתר ynet, 10 ביוני 2023
18. ↑  יניב טוכמן‏, אליפות ישראל בשחייה: דניס לוקטב קבע את הקריטריון לאולימפיאדת פריז, באתר וואלה!‏, 9 ביוני 2023
19. ↑  אורן אהרוני, לילה ענק באליפות העולם בשחייה: גל כהן גרומי ומירון חירותי השיגו את הקריטריון לפריז, באתר ישראל היום, 28 ביולי 2023
20. ↑  סתיו איפרגן, מרטין קרטאבי קבע קריטריון אולימפי ב-50 מטר חופשי, באתר ynet, 20 בינואר 2024
21. ↑  אורן אהרוני, 49 ספורטאים במשלחת: שתי ישראליות נוספות הבטיחו מקום באולימפיאדת פריז, באתר ישראל היום, 12 בפברואר 2024
22. ↑  World Aquatics Communication Department (12 בפברואר 2024). "Artistic Swimming at the Paris 2024 Olympics | Qualified NOC Quota Positions" [שחייה אמנותית באולימפיאדת פריז 2024 | מיקומי ועדים אולימפיים לאומיים שהעפילו] (באנגלית). פדרציית השחייה הבין-לאומית. נבדק ב-12 בפברואר 2024. `{{cite web}}`:  (עזרה)
23. ↑  אורן אהרוני, הראשונים בהיסטוריה: השייטים ניתאי חסון ונועה לסרי השיגו את הקריטריון לפריז, באתר ישראל היום, 16 באוגוסט 2023
24. ↑  אורן אהרוני, אליפות העולם בשייט: ניתאי חסון ונועה לסרי ניצחו את שיוט המדליות, באתר ישראל היום, 17 באוגוסט 2023
25. ↑  אורן אהרוני, הצלחה ענקית באליפות העולם בגלישה: משלחת ישראל לאולימפיאדה גדלה ל-40 ספורטאים, באתר ישראל היום, 18 באוגוסט 2023
26. ↑  אורן אהרוני, הישראלי בן ה-16 שהשיג כרטיס לאולימפיאדה: "אני לא מאמין, זו פעם ראשונה שאני מתחרה בחו"ל בבוגרים", באתר ישראל היום, 23 בפברואר 2024
27. ↑  אורן אהרוני, ישראל תשלח נציגה לפריז גם בדגם סירות ILCA6, זהב לגולשת הסקי הפראלימפית שיינא וספי בארצות הברית, באתר ישראל היום, 5 במרץ 2024
28. ↑  אורן אהרוני, הישג מדהים: שרון קנטור הוכתרה לאלופת העולם בגלישת רוח ותייצג את ישראל באולימפיאדה, באתר ישראל היום, 3 בפברואר 2024
29. ↑  רותם פלדברג, ‏שרון קנטור ותום ראובני נבחרו לאולימפיאדה, באתר ערוץ הספורט, 7 בפברואר 2024
30. ↑  אורן אהרוני, שי קקון וגל צוקרמן ייצגו את ישראל בשייט במשחקים האולימפים בפריז, באתר ישראל היום, 1 באפריל 2024

| ישראל במשחקים האולימפיים |
| --- |
| משחקי הקיץ | הלסינקי (1952) • מלבורן (1956) • רומא (1960) • טוקיו (1964) • מקסיקו סיטי (1968) • מינכן (1972) • מונטריאול (1976) • לוס אנג'לס (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |